**IEPIRKUMA ProcedūrAS**

**“Būvdarbu veikšana Daugavpils pilsētas pašvaldības iestāžu ēkās ERAF projekta SAM 4.2.2. ietvaros”**

**identifikācijas Nr.DPD 2018/28**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) 2017.gada 18.aprīļa sēdē bija izskatījusi ieinteresēto pretendentu uz e-pastu nosūtītās vēstules ar uzdotajiem jautājumiem iepirkuma priekšmeta 2.daļā “Būvniecības darbu veikšana Daugavpils pilsētas pašvaldības ēkā 18.novembra ielā 354V” uz kuriem Iepirkuma komisija sniedz sekojošas atbildes.

**1.jautājums:**

Rasējuma lapas AR-15 durvju specifikācijā ir norādīts durvju AD-2 un D1 platums 700 mm. Lūdzam pārbaudīt, vai durvju platums atbilst nepieciešamajām prasībām. Uzskatām, ka šāds ārdurvju platums ekspluatācijā būs par šauru.

**Atbilde:**

Dabā norādītās durvis, AD-2 ir ļoti šauras, kā tas norādīts AR-15 lapā. Iespēju robežās celtniecības laikā durvju vērtnes platums jāveido pēc iespējas platāks. Pirms durvju pasūtīšanas jāveic kontrolmērījumi. Pirms pasūtījuma veikšanas izmēri jāsaskaņo ar pasūtītāju.

Durvis D-1 ir esošo durvju izmērs, kas attiecīgi saglabājams. Pirms pasūtījuma veikšanas veikt kontrolmērījumus.

**2.jautājums:**

Darba apjomu 1.6 „Jumts” 10. pozīcijā „Preskartona, min.8mm ieklāšana stiprinot ar antiseptizētām koka latām 32x50mm, solis 900mm” norādīts apjoms 286,92 m2, kas ir kopējais jumta laukums. Rasējuma lapās AR-05 (mezgls F) un AR-06 (mezgls G) preskartona ierīkošana paredzēta gar karnīzi l=2000mm. Lūdzam precizēt.

**Atbilde:**

Preskartona ieklāšana kā norādīts rasējumos - gar karnīzi, l=2000mm. *Tika precizēta Darba apjomu 1-6. sadaļas 10. pozīcija.*

**3.jautājums:**

Darba apjomu 1.6 „Jumts” 10. pozīcijā minētajam preskartonam ir norādīts min.biezums 8mm. Standarta preskartona biezums 3,2mm. Lūdzam precizēt preskartona parametrus.

**Atbilde:**

Standarta izmērs 3.2mm. *Tika precizēta Darba apjomu 1-6. sadaļas 10. pozīcija.*

**4.jautājums:**

Darba apjomu 1.6 „Jumts” 12. pozīcijā mērvienība norādīta m3, lūdzam izlabot uz m2.

**Atbilde:**

Būvdarbu apjomu tabulā 1.6 “Jumts”, 12.pozīcijā m3 mainīt uz m2. *Tika precizēta Darba apjomu 1-6. sadaļas 12. pozīcija.*

**5.jautājums:**

Rasējuma lapas AR-16 lūku specifikācijā norādīta jumta lūka R1, kas ir ugunsdroša (bez EI). Lūkām, kas paredzētas nokļūšanai uz jumta parasti nav jābūt ugunsdrošām, tādas ir bēniņu lūkas. Lūdzam precizēt.

**Atbilde:**

Jumta lūkai R1 nav jābūt ugunsdrošai. *Tika precizēta Darba apjomu 1-6. sadaļas 25. Pozīcijas nosaukums.*

**6.jautājums:**

Rasējuma lapas AR-16 restu specifikācijā norādīta ārsienas ventilācijas reste R3 (8 gab.) „Gaisa pieplūdes sienas kompl. Passivent Fresh 90 vai analogs”, bet darbu apjomu 1.4 27.pozīcijā norādīta pavisam cita iekārta „Ārsienas ventilators QUANTUM HR 150 vai ekvivalents” (8 gab.). Lūdzam precizēt.

**Atbilde:**

Paredzēt AR-16 lapā norādīto iekārtu QUANTUM HR 150 vai ekvivalents.

**7.jautājums:**

Vai esam pareizi sapratuši, ka saskaņā ar nolikuma 20.4. punktu un 6. pielikumu, Pretendentam ir jānodrošina, ka 2. daļas līguma izpildē piedalās tikai 20.4.1. punktā norādītais speciālists „Atbildīgais būvdarbu vadītājs, kurš ir tiesīgs veikt ēku būvdarbu vadīšanu”?

**Atbilde:**

Iepirkuma priekšmeta 2.daļā “Būvniecības darbu veikšana Daugavpils pilsētas pašvaldības ēkā 18.novembra ielā 354V” pretendentam līguma izpildē jānodrošina tikai nolikuma 20.4.1.apakšpunktā norādītais speciālists „Atbildīgais būvdarbu vadītājs, kurš ir tiesīgs veikt ēku būvdarbu vadīšanu”, bet iepirkuma priekšmeta 1.daļā “Daugavpils 12.sākumskolas ēkas Jelgavas ielā 30A, Daugavpilī, energoefektivitātes paaugstināšana” pretendentam līguma izpildē jānodrošina gan nolikuma 20.4.1.punktā norādītais speciālists „Atbildīgais būvdarbu vadītājs, kurš ir tiesīgs veikt ēku būvdarbu vadīšanu”, gan visi pārējie nolikuma 20.4.punktā norādītie speciālisti.

**8.jautājums:**

Saskaņā ar projekta dokumentācijas lapām Nr. AR-17, AR-18 cokola un fasādes siltināšanas laikā ir nepieciešama divu slāņu armēšana ar stikla šķiedru sietu. Pirmais slānis - siets 320g/m2. Otrais slānis - siets 160g/m2. Saskaņā ar lapu Nr. AR-20 fasādes un cokola armēšana tiek veikta vienā slānī. Ir neatbilstība projektā. Uzdevuma tehniskajā dokumentācijā (darba apjomu tabula), cokola un fasādes siltināšanā - stikla šķiedru siets vienā slānī - 160g/m2.

**Atbilde:**

Fasādes un cokola armēšana saskaņā ar AR-20 lapā norādītajiem materiāliem vienā slānī.

Iepirkuma komisijas priekšsēdētājs *(personiskais paraksts)* A.Streiķis